# Numri i referencës: 2021/01

# THIRRJE PËR TENDER PËR PRODHIMIN E DOKUMENTARIT MBI ZHVILLIMIN E QËNDRUESHËM NË KOSOVË (RISHPALLJE)

**Lënda: Thirrje për Aplikim për Prodhimin e Dokumentarit mbi Zhvillimin e Qëndrueshëm në Kosovë**

BIRN Kosova, në kuadër të projektit të financuar nga BE, “Evropianizimi i Agjendës Mjedisore të Kosovës”, fton aplikuesit që të dorëzojnë aplikime të kualifikuara sipas Kushteve të Referencës “KER” siç specifikohet në këtë Kërkesë për Aplikime dhe dokumentet e tjera të bashkëngjitura (këtu e tutje të quajtura “Dokumentet e KPA”). Kompanitë e interesuara mund të dorëzojnë vetëm një aplikacion.

**APLIKACIONET DUHET TË DËRGOHEN NË E-MAIL ADRESËN:** **diellza.salihu@birn.eu.com** **me subjektin e e-mail “Tenderi me Ref. nr.: 2021/01 – Prodhimi i Dokumentarit- [EMRI I APLIKANTIT]”, më së voni deri më 12 mars 2021 në orën 23:59.**

**\*Shuma maksimale që do të ofrohet për prodhimin e dokumentarit është 30,000 Euro.**

Kërkesa për Aplikime (KPA) në këtë dokument përmban anekset e mëposhtme:

Shtojca A: Aplikacioni;

Shtojca B Kushtet e referencës;

Shtojca C: Metodologjia dhe plani për kryerjen e shërbimit;

Shtojca D: Buxheti i propozuar;

Shtojca: Libri i Shënimit (Storyboard)/Skica e dokumentarit.

**Afati për dorëzimin e aplikacioneve është deri me ose para datës 12 mars 2021 në orën 23:59 (CET).**

**Koha e përfundimit/dorëzimit të punës së kërkuar: Sipas KER**

**Vlefshmëria e ofertës: 60 ditë (së paku)**

## *Shtojca A:Formulari i informatave të kualifikimit*

**Informatat e përgjithshme**

|  |  |
| --- | --- |
| 1. Emri i plotë juridik i aplikuesit (operatorit):[[1]](#footnote-2) |  |
| 2. Adresa: | Kodi postar: | Qyteti: | Vendi: |
| 3. Kutia postare dhe adresa e postës: |  |
| 4. Numri i telefonit:  |  |
| 5. Numri i faksit: |  |
| 6. Adresa e e-mailit: |  |
| 7. Adresa e ueb-sajtit: |  |
| 8a. Emri i kontaktit: |  |
| 8b. Titulli i kontaktit: |  |
| 9. Selia e korporatës: |  |
| 10. Lloji i biznesit: |  |
| 11. Viti i themelimit: |  |
| 12. Numri i stafit të punësuar: |  |
| 13. Kompania amë, nëse ka të tillë (emri i plotë juridik):  |  |
| 14 Verifikimi tatimor[[2]](#footnote-3)  |  |

**Informatat financiare**

|  |
| --- |
| 15. Për tri vitet e fundit financiare[[3]](#footnote-4): |
| Viti | Xhiroja (EUR) | Kapitali qarkullues (EUR) |
|  |  |  |
|  |  |  |
|  |  |  |
|  |  |  |
|  |  |  |

**Përvoja**

|  |
| --- |
| 16. Kontratat e shkallës/vëllimit të ngjashëm të punës gjatë pesë viteve të fundit[[4]](#footnote-5): |
| Emri i klientit dhe të dhënat e kontaktit  | Vlera (EUR) | Viti | Përshkrimi i shërbimeve të ofruara[[5]](#footnote-6) | Vendi |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

## Personeli kyç

|  |
| --- |
| ***Shënim****: Ju lutem renditni personelin kyç të propozuar për kryerjen e shërbimeve dhe bashkëngjitni biografinë (CV-të) e tyre.* |

|  |  |  |
| --- | --- | --- |
| **Emri** | **Pozita** | **Detyra** |
|  |  |  |
|  |  |  |
|  |  |  |

**Seksioni 5: Të dhënat bankare**

|  |  |
| --- | --- |
| 1. Emri i bankës: |  |
| 2. Numri i xhirollogarisë: |  |
| 3. Emri i xhirollogarisë: *Duhet të jetë në emrin e atij që ofron shërbimin*  |  |
| 4. BIC: |  |
| 5. IBAN: |  |

Nënshkrimi i ofertuesit: \_\_\_\_\_\_\_\_\_\_\_\_\_\_\_\_\_\_\_\_\_

**KUSHTET E REFERENCËS**

**“Prodhimi i një dokumentari mbi zhvillimet në sektorin e energjisë dhe të mjedisit në Kosovë”**

# Historiku

Që nga periudha e pasluftës, Kosova është përballur me një tranzicion të përgjithshëm në fusha të ndryshme, një nga të cilat është edhe mjedisi.

Kosova është e pasur me pasuri të ndryshme siç janë malet, lumenjtë dhe një natyrë e bollshme për të përmbushur kërkesat për furnizim me ujë të pijshëm, tokë pjellore, etj. Kosova ka pasuri të mjaftueshme të linjitit, me të cilin furnizohet 97% e prodhimit të përgjithshëm të energjisë elektrike në Kosovë.[[6]](#footnote-7) Ky konsum i linjitit është një nga ndotësit më të mëdhenj të ajrit në Kosovë. Zona e Obiliqit, ku gjenden termocentralet e thëngjillit *“Kosova A dhe B”,* ballafaqohet me re të zeza tymi çdo ditë. Kjo përkthehet në sëmundje të aparatit të frymëmarrjes dhe sëmundje të tjera për popullsinë e Kosovës që preket nga grimcat që lirohen nga djegia e thëngjillit në termocentrale.

Degradimi i mjedisit është i pranishëm edhe në lumenj. Ndër ndotësit më të mëdhenj të lumenjve në Kosovë, mbeten degradimi i shtretërve të lumenjve nga mbetjet ilegale dhe ujërat ilegal të kanalizimit që derdhen në lumenj. Në anën tjetër, hidrocentralet e vegla që janë në funksion (Republika e Kosovës ka 14 sosh) ose ato që janë në proces ndërtimi (21 prej të cilëve janë në faza të ndryshme të ndërtimit) kanë hasur në rezistencë nga komunitetet lokale të cilat preken nga këto hidrocentrale.

Ambientalistët dhe ekonomistët po ashtu kanë ngritur shqetësime se përfitimi ekonomik nga këto centrale nuk ia vlen me koston e dëmtimit të mjedisit dhe dëmin që këto projekte po u shkaktojnë aktiviteteve bujqësore të fermerëve në ato zona. Synimi i përgjithshëm i detyrueshëm shtetëror për pjesën e energjisë nga Burimet e Ripërtëritshme të Energjisë (BRE) në konsumin e përgjithshëm të energjisë bruto në vitin 2020 është 25%. Kjo është e përcaktuar në Vendimin e Këshillit të Ministrave të Komunitetit të Energjisë D/ 2012/04 / MC-EnC, mbi zbatimin e Direktivës 2009/28 / KE dhe ndryshimin e Nenit 20 të Traktatit të Komunitetit të Energjisë.

Kosova ka një pikësynim më të lartë që përkon me 29.47% të konsumit përfundimtar bruto të energjisë deri në vitin 2020,[[7]](#footnote-8) megjithatë, Kosova ende është duke i vendosur burimet e saj të kufizuara ujore në tubacionet e hidrocentraleve, duke u shkaktuar shumë dhimbje banorëve në Kosovë.

Bërja e politikave mjedisore në Kosovë bëhet pa pjesëmarrjen e qytetarëve në konsultimet publike ndërsa debatet publike për projektet e energjisë vështirë se ndodhin ndonjëherë. Mënyra se si Kosova po sillet ndaj natyrës së saj po ndikon drejtpërdrejt në florën dhe faunën e vendit. Kosova jo vetëm që po e humb ujin e saj në hidrocentrale, por gjithashtu po humb drunjtë e saj për faktin se njerëzit e përdorin drurin dhe thëngjillin si mjetet më të lira për ngrohje në shtëpi. Kështu, gjatë dimrit në shumicën e qyteteve të Kosovës, shënohen nivelet më të mëdha të ndotjes së ajrit në botë, e jo vetëm në Evropë. Kohët e fundit, shumë studime kanë treguar lidhjet midis mungesës së përqendrimit dhe koeficientit të ulët të inteligjencës (IQ) te fëmijët ku ka ajër të ndotur. Si shënim anësor, Kosova ka popullsinë më të re në Evropë të cilët duket se kanë rezultatet më të ulëta në PISA[[8]](#footnote-9), që masin nivelin e njohurive të nxënësve të moshës 15 vjeçare në të gjithë botën.

Globalisht, zinxhiri i ndikimeve në mjedis vazhdon me rritjen e temperaturave si rezultat i ngrohjes globale duke shkaktuar rritje në vrimën e ozonit për shkak të emetimeve të mëdha të tymit. Për më tepër, efekti i gazrave serë dhe aerosolëve, por edhe ndotja e ujit është bërë për shkak të shkarkimit të substancave toksike dhe mbeturinave.

Për këtë arsye do të prodhohet një dokumentar në kohëzgjatje deri në gjashtëdhjetë (60) minuta mbi zhvillimet në sektorin e energjisë dhe të mjedisit në Kosovë, në kuadër të projektit “Evropianizimi i Agjendës Mjedisore të Kosovës”. Dokumentari do të shërbejë për rritjen e vetëdijesimit të publikut, si dhe për të informuar qytetarët për dëmin që po i bëhet mjedisit në Kosovë.

Objektivi kryesor i kësaj thirrjeje për propozime, është të kontraktojë një kompani produksioni profesionale në Kosovë, mundësisht me përvojë në lëmin mjedisor për të prodhuar një dokumentar në kohëzgjatje deri në 60 minuta. Dokumentari duhet të jetë si vazhdim i “Mbretëria e Qymyrit”[[9]](#footnote-10), dokumentar i BIRN-it që fitoi shpërblimin për ‘Best Green Doc’ në “Dokufest” në Prizren, në vitin 2011. Ky dokumentar do të shfrytëzojë informacionin e marrë nga qytetarët e prekur nga degradimi i mjedisit, komunitetet lokale, organizatat e shoqërisë civile, aktivistët mjedisorë, zyrtarët publikë, ministritë përkatëse si dhe institucione të tjera përkatëse publike, ekspertët e energjisë dhe të mjedisit, ekspertët shëndetësorë, gazetarët, profesorët e inxhinierisë së mjedisit, të efiçiencës së energjisë dhe të ndryshimeve klimatike, të organizatave shëndetësore dhe mjedisore ndërkombëtare, si dhe BE-ja dhe donatorët e tjerë ndërkombëtare që kanë kontribuuar në mbrojtjen e mjedisit në Kosovë, për të rritur vetëdijesimin e publikut të gjerë, për rëndësinë e mjedisit të shëndetshëm dhe të qëndrueshëm.

Ky aktivitet do të implementohet në vitin 2021.

# 2. Shërbimet që duhet të ofrohen

Prodhimi i këtij dokumentari do të implementohet nën mbikëqyrjen e drejtpërdrejtë të ekipit të projektit "Europianizimi i Agjendës Mjedisore të Kosovës".

Nën mbikëqyrjen dhe udhëzimin e drejtpërdrejtë të ekipit të projektit, operatori ekonomik do të ofrojë si vijon:

2.1 Zhvillojë konceptin dhe skenarin e përgjithshëm të filmit dokumentar në kohëzgjatje deri në 60 minuta, mbi zhvillimet në sektorin e energjisë dhe të mjedisit në Kosovë;

2.2. Intervistojë persona të përzgjedhur për dokumentarin, duke përfshirë por duke mos u kufizuar vetëm në qytetarët e prekur nga degradimi i mjedisit, komunitetet lokale, organizatat e shoqërisë civile, aktivistët mjedisor, zyrtarët publik, ministritë përkatëse dhe institucionet e tjera përkatëse publike, ekspertët e energjisë dhe të mjedisit, ekspertët shëndetësorë, gazetarët, profesorët e inxhinierisë mjedisore, të efiçiencës së energjisë dhe të ndryshimeve të klimës, organizatat shëndetësore dhe mjedisore ndërkombëtare, ekspertët e BE-së, si dhe donatorë të tjerë ndërkombëtarë që kanë kontribuar në mbrojtjen e mjedisit në Kosovë;

2.3. Kryejë punë në terren për nevojat e zhvillimit të dokumentarit, përfshirë punët me përfaqësuesit përkatës nga të gjitha komunitetet në Kosovë;

2.4. Sigurojë deklaratat e pëlqimit të prindërve kur të bëjë filmimin dhe angazhimin e fëmijëve nën moshën 18 vjeç;

2.5. Zhvillojë skenarin e dokumentarit;

2.6. Titrojnë dokumentarin në gjuhët anglisht, shqip dhe serbisht;

2.7 Titrat duhet të vendosen në të njëjtin video-projekt në sinkron me të intervistuarit që flasin shqip ose serbisht. Në rast të gjuhëve të tjera, të dy nëntitujt në gjuhën shqipe dhe serbe, do të përdoren njëkohësisht nëse kjo është e mundur teknikisht;

2.8. Paraqesë një draft dokumentar tek ekipi i projektit për komente dhe sugjerime dhe t'i rishikojë ato;

2.9. Mbajë kontakte të rregullta me ekipin e projektit të BIRN-it gjatë gjithë fazës së para-produksionit, produksionit dhe post-produksionit të dokumentarit (roli i ekipit të projektit do të kufizohet vetëm në dhënien e fondeve dhe ofrimin e komenteve/feedbackut në skenar dhe produkte të tjera të ndërlidhura me dokumentarin, ndërsa ekipi i prodhimit të dokumentarit nuk duhet të presë asnjë lloj tjetër të ndihmës nga ky ekip).

2.10. Promovojë dokumentarin përmes mediave sociale. Logot dhe mosmarrja e përgjegjësisë nga Bashkimi Evropian dhe organizatat partnere të projektit duhet të shfaqen në dokumentar, siç është aprovuar paraprakisht nga ekipi i projektit;

2.11. Sigurojë respektimin e udhëzimeve të BE-së për komunikim dhe vizibilitet, siç komunikohen nga menaxheri i projektit.

# 3. Rezultatet/produktet e pritshme

3.1 Të marrë pjesë dhe të takoheni me palët e interesuara të projektit në terren për të mbledhur dhe regjistruar të dhëna;

3.2. Të paraqesë konceptin dhe skenarin/skriptën e përgjithshme;

3.3. Të paraqesë draft dokumentarin tek ekipi i projektit dhe adresoni komentet e nevojshme/potenciale;

3.4. Të promovojë Bashkimin Evropian dhe organizatat e ekipit të projektit me logo dhe mosmarrje të përgjegjësisë në fund të filmit;

3.5 Të prodhojë dhe ofrojë produktin final: një dokumentar deri në 60 minuta dhe dy trailerë mbi zhvillimet në sektorin e energjisë dhe të mjedisit në Kosovë si vazhdim i çështjeve të ngritura në dokumentarin “Mbretëria e Qymyrit”, i prodhuar në vitin 2011;

3.6. Të promovojë dokumentarin përmes mediave sociale (përfshirë Facebook, Twitter dhe Instagram);

3.7. Të dorëzojë 2 kopje DVD të produktit final me titra në gjuhët anglisht, shqip dhe serbisht, si dhe 1 DVD të dokumentarit të editueshëm pa titra të cilat mund të përdoren ose ri-editohen në të ardhmen nga ekipi i projektit;

3.8. Të ofrojë shërbime pa vonesë dhe në kohën e duhur, sipas kushteve të parapara në kontratën e nënshkruar në mes të ofertuesit dhe projektit.

# 4. Treguesit kryesorë të performancës

## 4.1. Dorëzoni një skemë maksimum prej tre faqesh të planit/skenarit për prodhimin e dokumentarit dhe dy video-promovuese/trailerë brenda tre (3) javësh nga nënshkrimi i kontratës së shërbimit;

## 4.2. Dorëzoni skenarin dhe strukturën e dokumentarit jo më vonë se një (1) muaj nga nënshkrimi i kontratës;

## 4.3. Paraqitni draftin e parë të dokumentarit brenda gjashtë (6) muajve nga data e nënshkrimit të kontratës;

## 4.4. Adresoni komentet dhe sugjerimet e nevojshme/potenciale të dhëna nga ekipi i projektit në përputhje me afatet e përcaktuara nga ekipi i projektit;

## 4.5. Siguroni zotërimin e gjuhës gjatë gjithë titrave të dokumentarëve dhe videove-promovuese /trailerët në gjuhën shqipe, angleze dhe serbe;

## 4.6. Finalizoni dokumentarin dhe dy video-promovuese/trailer brenda afateve të dhëna nga data e nënshkrimit të kontratës;

## 4.7. Të gjitha informatat që kanë të bëjnë me këtë projekt, të tilla si drafte/versione të dokumentarit, mbeten pronë e ekipit të projektit, i cili do të ruajë të drejtat ekskluzive mbi të drejtat e autorit dhe përdorimin në të ardhmen.

# 5. Kornizat dhe momentet kohore

## 5.1 Të gjitha datat e parapara bazohen në ditën e nënshkrimit të kontratës;

## 5.2 Kontrata implementohet mes datës së nënshkrimit dhe fundit të dhjetorit të vitit 2021.

# 6. Pagesat

Sipas çmimeve të kuotuara për shërbimet nën këtë **numër të Kërkesës për Aplikim 2021/01:**

## 6.1 Kësti i parë do të paguhet pas dorëzimit të skicës finale të dokumentarit/storyboard dhe skenarit të dokumentarit të përgatitur bazuar në skicën/storyboard fillestare të dorëzuar fillimisht bashkë me aplikacionin për këtë tender.

6.2 Kësti i dytë do të paguhet pas dorëzimit e draftit të parë të dokumentarit dhe videos-promovuese;

## 6.2 Kësti i tretë (dhe i fundit) do të paguhet kur të dorëzohet produkti final (dokumentar dhe traileri) me sub-titrat në anglisht, shqip dhe serbisht.

# 7. Rreziqet dhe kufizimet

## 7.1. Prodhimi i dokumentarit mbështetet me të madhe nga mbledhjen e të dhënave nga puna në terren dhe intervistat me palët e interesit dhe audiencën e targetuar. Prania e pandemisë COVID-19 do të ndikonte në qasjen/mënyrën e mbledhjes së të dhënave nga puna në terren. Ofertuesit duhet të reflektojnë në aplikim se si do të zvogëlojnë rreziqet apo zgjidhin ato.

# 8. Komunikimi me ekipin e projektit

## 8.1 Ekipi i projektit do të koordinohet/komunikojë me producentin nga operatori ekonomik;

## 8.2 Shërbimet do të ofrohen në gjuhën shqipe, serbe dhe angleze;

## 8.3. Operatori ekonomik do të jetë në dispozicion në kohën e duhur gjatë orarit të punës, për t'i dhënë informata ekipit të projektit kur kjo është e nevojshme.

# 9. Kualifikimet minimale të operatorit ekonomik

Operatorit ekonomik do t'i kërkohet përmbushja e kritereve të mëposhtme:

## 9.1 Operatori ekonomik dhe/ose ekipi i tij kryesor duhet, të kenë së paku tre (3) vjet përvojë në prodhimin e programeve të filmit/reportazhit/dokumentarit;

9.2. Ofruesi i shërbimit duhet të ketë staf të kualifikuar dhe me përvojë në prodhimin e dokumentarëve televiziv/reportazheve/filmave[[10]](#footnote-11)

##  9.2.1. Ekipi i produksionit duhet të ketë së paku një producent dhe regjisor me përvojë së paku tri (3) vjeçare në prodhimin e filmave/reportazheve/dokumentarëve;

 9.2.2. Ekipi i produksionit duhet të ketë së paku një gazetar dhe redaktor me përvojë së paku tri (3) vjeçare në prodhimin e gazetarisë televizive/dokumentarëve;

 9.2.3. Ekipi i produksionit duhet të ketë së paku një skenarist me përvojë së paku tri vjeçare në shkrimin e skenarëve për filma/dokumentarë;

 9.2.4. Ekipi i produksionit duhet të ketë së paku një operator të montazhës/montazher me përvojë së paku tri vjeçare në montazhë;

9.2.5 Të paktën një nga anëtarët e ekipit kryesor të propozuar nga ata të përmendur më lartë, (me përjashtim të montazherit) duhet të kenë përvojë të dëshmuar në prodhimin apo raportimin çështjet e thëngjillit, efikasitetin e energjisë, degradimin e mjedisit dhe/ose ndryshimin e klimës në të kaluarën.

## 9.3. Të ketë kapacitete teknike (pajisje të kualitetit të lartë për xhirime, shembull, së paku dy kamera, pajisje të audios/mikrofonë, pajisje të ndriçimit, kompjuterë, dron) për të siguruar kualitet të lartë të prodhimit;[[11]](#footnote-12)

## 9.4. Ofruesi i shërbimit duhet të ketë prodhuar së paku një dokumentar/reportazh/program që ndërlidhet me fushën e energjisë efiçiente, degradimit të ambientit dhe/ose ndryshimeve klimatike në të kaluarën;

## 9.5. Të ofrojë së paku tre shembuj/ekzemplarë të dokumentarëve të prodhuar në të kaluarën, për shembull të ofrojë përvojë pune të dokumentuar në fushën e prodhimit të filmave/reportazheve/dokumentarëve.

Shënim\* Kompania duhet të jetë në gjendje të realizojë detyrat në gjuhët angleze, shqipe dhe serbe.

# 10. Metodologjia e vlerësimit

## *Vlerësimi administrativ*

## *Në kushtet administrative të kësaj Kërkese për Aplikim hyjnë:*

* 1. Dëshmi biznesi/certifikatë regjistrimi dhe regjistrim tatimor në vendin e operimit;
	2. CV-të e personelit kryesor;
	3. Certifikata Tatimore në Administratën Tatimore të Kosovës që tregon nëse detyrimet tatimore të operatorit ekonomik janë në përputhje me ligjet, rregullat dhe rregulloret dhe që kompania nuk ka borxhe të papaguara;
	4. Tre ekzemplarë të dokumentarëve të prodhuar më parë dhe referencat;
	5. Pasqyrat financiare për informatat e ofruara financiare në aplikim për vitet e fundit financiare;
	6. Një listë e pajisjeve që kompania ka në dispoziicon. Në rast që kompania nuk ka në pronësi pajisjet teknike, atëherë ajo duhet të ofrojë një Deklaratë Zotimi që pasjijet do të huazohen apo merren me qera (Deklarata e Zotimit duhet të lëshohet nga huadhënësi apo qeradhënësi);
	7. Format e plotësuara të anekseve në aplikacionin për tender:
		1. Aneksi A: Formulari i informatave të kualifikimit;
		2. Aneksi C: Përshkrimi i qasjes, metodologjisë dhe plani i punës;
		3. Aneksi D: Buxheti i propozuar;
		4. Aneksi E: Storyboard/Skica e Dokumentarit që shpjegon konceptin e dokumentarit të propozuar nga ofertuesi.

Nëse aplikanti dështon të paraqesë cilëndo nga kushtet administrative, aplikimi do të refuzohet në këtë fazë.

## *10.2 Vlerësimi Teknik*

Secili aplikacion do të vlerësohet përkitazi me pikat specifike të cekura më poshtë, të kërkesave teknike të përfshira në Dokumentet e Kërkesës për Aplikim duke aplikuar qasjen “me kosto më efektive” sipas kritereve të specifikuara më poshtë:

*Faza e I-rë e Vlerësimit:*

**10.2.1 Propozimi, plani i punës dhe cilësia e metodologjisë në përputhje me KER (35 pikë)**

i**.** Ofruesi potencial i shërbimit duhet të ofrojë një propozim të realizimit të dokumentarit që përfshin fushën e shërbimeve të kërkuara sipas Kërkesës së Referencës (KER) dhe duhet të prezantojë kapacitetet e veta për realizimin e shërbimit të kërkuar.

**10.2.2. Libri i Shënimit (Storyboard)/Skica e Dokumentarit (35 pikë)**

i. Ofruesi potencial i shërbimit duhet të ofrojë Librin e Shënimit (Storyboard)/Skicën e Dokumentarit të paraqitur në më së shumti tri faqe, bashkë me anekset e obligueshme të parapara në këtë thirrje. Vlerësimi i bazuar në cilësinë e propozimit do të bëhet nga një Komision Vlerësues.

*Faza Finale:*

10.2.3. Sesionet e prezantimit të idesë (10 pikë)

* Sesionet e prezantimit të idesë do të realizohen vetëm me kandidatët e listës së ngushtë. Lista e ngushtë do të përbëhet nga tri kompani që kanë marrë numrin më të madh të pikëve të vlerësimit, apo ato që kanë arritur 75 pikë nga 90 sosh, duke përfshirë edhe pikët e propozimit financiar.

Bazuar në pikët e mësipërme, një ofertues mund të marrë më së shumti 90 pikë në vlerësimin e propozimit teknik.

Ekipi i projektit do të përzgjedhë ofertuesin që paraqet aplikacionin më të mirë me kosto më efektive në mesin e atyre që u janë përgjigjur kërkesave teknike të përcaktuara në Kushtet e Referencës.

**VLERËSIMI TEKNIK**

|  |  |
| --- | --- |
| **VLERËSIMI** | **Pikët maksimale** |
| Propozimi, plani i punës dhe metodologjia në përputhje me KER  | 35 pikë |
| Libri i shënimit (Storyboard)/Skica e dokumentarit  | 35 pikë |

**PROPOZIMI FINANCIAR**

|  |  |
| --- | --- |
| Propozimi financiar/çmimi më i ulët merr pikët maksimale  | 20 pikë |

**SESIONET E PREZANTIMIT TË IDESË**

|  |  |
| --- | --- |
| Sesionet e prezantimit të idesë | 10 pikë |

Vlera më e lartë e parasë do të vendoset duke peshuar kualitetin teknik të ofertës kundrejt çmimit në bazën 80/20 pikë.

**Shënim\*** Vlerësimi do të bëhet në bazë të cilësisë së propozimit, skicës dhe çmimit të ofertuar. Faza e fundit e vlerësimit do të përfshijë sesionet e prezantimit të idesë nga tri kompanitë që kanë marrë pikët më të larta në vlerësim apo që kanë arritur mbi 75 pikë.

Projekti do të përzgjedh një juri prej tre anëtarësh për të vlerësuar propozimet.

Projekti rezervon të drejtën e anulimit të gjithë procesit në cilëndo fazë, në rast që propozimet e marra nuk janë në përputhje me udhëzimet e ofruara në thirrje apo standardet e pritura nga ofertuesit.

Në rast që ofertuesit nuk janë të kënaqur me rezultatet e vlerësimit, ata mund të parashtrojnë ankesë te ekipi i projektit brenda shtatë (7) ditësh nga momenti i marrjes së vendimit për refuzim të propozimit.

**ME RËNDËSI: Ekipi i projektit do të refuzojë të gjitha aplikimet që dështojnë të dorëzojnë cilindo nga dokumentet obligative (Shtojcën A, Shtojcën C, Shtojcën D dhe Shtojcën E) dhe dokumentet e tjera mbështetëse si çertifikatat, CV-të apo dokumente të tjera që dëshmojnë përvojën dhe kualifikimet përkatëse.**

**Shtojca: C**

## Përshkrimi i qasjes, metodologjisë dhe plani i punës për kryerjen e shërbimit (Më së shumti dy faqe);

*[Paraqitja e kësaj Shtojce me ofertë është i detyrueshëm–****NË PROPOZIMIN TEKNIK MOS PËRFSHINI ASNJË INFORMATË FINANCIARE]***

Nënshkrimi i ofertuesit: \_\_\_\_\_\_\_\_\_\_\_\_\_\_\_\_\_\_\_\_\_

**Shtojca D: Buxheti i propozuar**

***JU LUTEM DORËZONI OFERTËN FINANCIARE TË NËNSHKRUAR/VULOSUR SHTOJCA D) SI DOKUMENT I VEÇANTË NË PROPOZIMIN TEKNIK***

**Buxheti i propozuar**

|  |  |  |
| --- | --- | --- |
| **Komponenti i kostos**  | **Sasia****(nëse aplikohet)** | **Çmimi në Euro (pa TVSH)** |
| Faza 1: Përgatitja e skicës/storyboard final dhe e skenarit për dokumentarin (sipas kërkesave të Kushteve të Referencës) | Paushalli |  |
| Faza 2: Dorëzimi i draftit të parë të dokumentarit dhe një video-promovuese (sipas kërkesave të Kushteve të Referencës) | Paushalli |  |
| Faza 3: Dorëzimi i produktit final (dokumentari dhe traileri) me titrat në anglisht, shqip dhe serbisht tek ekipi i projektit (sipas kërkesave të Kushteve të Referencës) | Dokumentar në kohëzgjatje deri 60 minuta  |  |
| **ÇMIMI TOTAL në Euro (pa TVSH[[12]](#footnote-13))** |  |  |

Nënshkrimi i ofertuesit: \_\_\_\_\_\_\_\_\_\_\_\_\_\_\_\_\_\_\_\_\_

**Shtojca E - STORYBOARD/SKICA E DOKUMENTARIT (Më së shumti tri faqe)**

*[Dorëzimi i Shtojcës E bashkë me ofertë është i detyrueshëm–****NË PROPOZIMIN TEKNIK MOS PËRFSHINI ASNJË INFORMATË FINANCIARE]***

Nënshkrimi i ofertuesit \_\_\_\_\_\_\_\_\_\_\_\_\_\_\_\_\_\_\_\_\_

1. 1. Formulari/certifikata i/e regjistrimit të biznesit të paraqiten me pakon e plotë të aplikimit dhe të jenë të regjistruara në Kosovë. [↑](#footnote-ref-2)
2. 2. Certifikata Tatimore duhet të merret në Administratën Tatimore të Kosovës për të treguar nëse obligimet tatimore të operatorit ekonomik, janë në përputhje me ligjet dhe që kompania nuk ka borxhe të papaguara. [↑](#footnote-ref-3)
3. . Pasqyrat financiare për informatat e ofruara financiare në aplikim, duhet të ofrohen për tri vitet e fundit financiare. [↑](#footnote-ref-4)
4. Ju lutem bashkëngjitni referencat e punëve të realizuara. [↑](#footnote-ref-5)
5. Përshkrimi i shërbimeve të ofruara duhet të shpjegohet deri në 50 fjalë. Vendosni linqet e shërbimeve të ofruara. [↑](#footnote-ref-6)
6. https://mzhe-ks.net/sq/energjia-dhe-minierat#.X0j-4ZMzbOR [↑](#footnote-ref-7)
7. http://www.kryeministri ks.net/repository/docs/PLANI\_KOMBETAR\_I\_VEPRIMIT\_PER\_BURIMET\_E\_RIPERTERITSHME\_TE\_ENERGJISE\_(PKVBRE)\_2011-2020.pdf [↑](#footnote-ref-8)
8. https://www.oecd.org/pisa/publications/PISA2018\_CN\_KSV.pdf [↑](#footnote-ref-9)
9. <https://vimeo.com/28472377> [↑](#footnote-ref-10)
10. *CV-të e ekipit të propozuar* duhet ti bashkangjiten aplikacionit të plotë. [↑](#footnote-ref-11)
11. Duhen ofruar një listë e pajisjeve që kompania ka në dispoziicon. Në rast që kompania nuk ka në pronësi pajisjet teknike, atëherë ajo duhet të ofrojë një Deklaratë Zotimi që pasjijet do të huazohen apo merren me qera (Deklarata e Zotimit duhet të lëshohet nga huadhënësi apo qeradhënësi). [↑](#footnote-ref-12)
12. Fondet e Bashkimit Evropian janë pa TVSH, prandaj TVSH nuk është e pranueshme nga aspekti ligjor dhe nuk mund të paguhet për këtë thirrje për tender të hapur. Për më shumë informata, referojuni Vendimit Shpjegues Publik 01-2019 për trajtimin tatimor të importeve dhe blerjeve të financuara ose bashkë-financuara drejtpërdrejt nga Komisioni Evropian, që mund të gjendet në faqen e ATK-së: http: //www.atk-ks. org / en / botime / shpjegime-publik-en /. [↑](#footnote-ref-13)